Обсервация, патология бүлексәләре, операция блоктары, реанимация, бала табыу залдары, барлыҡ уңайлыҡтары булған йылы, яҡты палаталар – бөтәһе лә әсә һәм сабыйҙарҙың сәләмәтлеге, ғаилә бәхете хаҡына. “Беҙ бында эшләмәйбеҙ, ҡыуаныстан осоп ҡына йөрөйбөҙ”, – Людмила Ивановнаның был һүҙҙәре менән беҙ ҙә килештек, күтәренке кәйеф, һоҡланыу тыуҙырған иркен коридорҙар, тыныс мөхит, ҡоростай тәртип хакимлыҡ иткән йорттоң аҡ халатлы фәрештәләренә бығаса булмағанса шарттар тыуҙырылған. Озон терапияһы, барокамера, дауалау-физкультура комплексы ярҙамында пациенттарҙың сәләмәтлеге яҡшыра, кислородҡа ҡытлыҡ, шешенеүҙәр бөтөрөлә.